b'\n_START_ARTICLE_\nVester\xc3\xa5lsprodukter\n_START_PARAGRAPH_\nVester\xc3\xa5lsprodukter AS er en attf\xc3\xb8ringsbedrift i Nordland med hovedkontor i Sigerfjord i Sortland. Bedriften er eid av Nordland fylke, Sparebank1, Nordlandsbanken og de fem kommunene i Vester\xc3\xa5len._NEWLINE_Bedriften gir arbeidstrening til folk med fysiske eller psykiske plager, med tanke p\xc3\xa5 \xc3\xa5 f\xc3\xa5 arbeidstakerne ut i ordin\xc3\xa6rt arbeid eller utdanning. Til sammen har bedriften ca. 115 ansatte. Vester\xc3\xa5lsprodukter er ikke en vernet bedrift for personer med utviklingshemninger, men drives med samme \xc3\xb8konomiske m\xc3\xa5l som andre ordin\xc3\xa6re bedrifter._NEWLINE_I Sigerfjord har Vester\xc3\xa5lsprodukter mekanisk avdeling for produksjon av treprodukter (blant annet paller), glassfiberprodukter og diverse produkter i metall, i tillegg til at bedriften forhandler og reparerer sn\xc3\xb8fresere, gressklippere og motorsager. I B\xc3\xb8 har bedriften m\xc3\xb8belverksted. Vester\xc3\xa5lsprodukter driver 4 kantiner i Tjeldsund, L\xc3\xb8dingen, Sortland og Hadsel. Dessuten driver bedriften en kiosk og en hobbybutikk p\xc3\xa5 Sortland._NEWLINE_I tillegg til dette formidler bedriften arbeidspraksis i andre bedrifter i distriktet._NEWLINE_Vester\xc3\xa5lsprodukter AS har datterbedriften L\xc3\xb8dingen Arbeidssenter AS i L\xc3\xb8dingen.'